CELEX: 32009R1171
Language: lv
Date: 2009-11-30 00:00:00
Title: Komisijas Regula (EK) Nr. 1171/2009 ( 2009. gada 30. novembris), ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 attiecībā uz Starptautisko finanšu pārskatu interpretācijas komitejas (SFPIK) 9. interpretāciju un 39. starptautisko grāmatvedības standartu (SGS) (Dokuments attiecas uz EEZ)

1.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 314/43
            
         
      KOMISIJAS REGULA (EK) Nr. 1171/2009
   (2009. gada 30. novembris),
   ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 attiecībā uz Starptautisko finanšu pārskatu interpretācijas komitejas (SFPIK) 9. interpretāciju un 39. starptautisko grāmatvedības standartu (SGS)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un interpretācijas, kas bija spēkā 2008. gada 15. oktobrī.
            
         
               (2)
            
            
               Starptautiskā grāmatvedības standartu padome (SGSP) 2009. gada 12. martā publicēja grozījumus Starptautisko finanšu pārskatu interpretācijas komitejas (SFPIK) 9. interpretācijā “Iegulto atvasinājumu atkārtota novērtēšana” un 39. starptautiskajā grāmatvedības standartā “Finanšu instrumenti: atzīšana un novērtēšana”, turpmāk tekstā “grozījumi SFPIK 9. interpretācijā un 39. SGS.” Grozījumi SFPIK 9. interpretācijā un 39. SGS izskaidro metodi par atvasinātiem finanšu instrumentiem, kas iegulti citos līgumos, kad hibrīda finanšu aktīvs tiek pārklasificēts no tā patiesās vērtības, izmantojot peļņas vai zaudējumu kategoriju.
            
         
               (3)
            
            
               Apspriešanās ar Eiropas Finanšu pārskatu padomdevējas grupas (EFPPG) tehnisko ekspertu grupu (TEG) apstiprina, ka SFPIK 9. interpretācijas un 39. SGS grozījumi atbilst Regulas (EK) Nr. 1606/2002 3. panta 2. punktā izklāstītajiem pieņemšanas tehniskajiem kritērijiem. Saskaņā ar Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFPPG) atzinumu objektivitāti un neitralitāti (3), Grāmatvedības standartu pārskata grupa izskatīja EFPPG atzinumu par apstiprināšanu un Komisijai ziņoja, ka tas ir līdzsvarots un objektīvs.
            
         
               (4)
            
            
               Tāpēc attiecīgi jāgroza Regula (EK) Nr. 1126/2008.
            
         
               (5)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1126/2008 pielikumā Starptautisko finanšu pārskatu interpretācijas komitejas (SFPIK) 9. interpretācijā “Iegulto atvasinājumu atkārtota novērtēšana” un 39. starptautiskajā grāmatvedības standartā (SGS) “Finanšu instrumenti: atzīšana un novērtēšana” tiek izdarīti grozījumi, kā izklāstīts šīs regulas pielikumā.
   2. pants
   Katrs uzņēmums piemēro grozījumus SFPIK 9. interpretācijā un 39. SGS, kā noteikts šīs regulas pielikumā, vēlākais no dienas, kurā sākas tā pirmais finanšu gads pēc 2008. gada 31. decembra.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 30. novembrī
      
         
            Komisijas vārdā –
         
         
            Komisijas loceklis
         
         Charlie McCREEVY
         
      
   
   
      (1)  OV L 243, 11.9.2002., 1. lpp.
   
      (2)  OV L 320, 29.11.2008., 1. lpp.
   
      (3)  OV L 199, 21.7.2006., 33. lpp.
   
      PIELIKUMS
      
         STARPTAUTISKIE GRĀMATVEDĪBAS STANDARTI
      
      
                  SFPIK 9. interpretācija
               
               
                  Grozījumi SFPIK 9. interpretācijā “Iegulto atvasinājumu atkārtota novērtēšana”
                  
               
            
                  39. SGS
               
               
                  Grozījumi 39. starptautiskajā grāmatvedības standartā “Finanšu instrumenti: atzīšana un novērtēšana”
                  
               
            
         “Pavairošana atļauta Eiropas Ekonomikas zonā. Visas esošās tiesības saglabātas ārpus EEZ, izņemot tiesības pavairot personīgai lietošanai vai cita godīga darījuma nolūkā. Papildu informāciju var saņemt no IASB tīmekļa vietnē: www.iasb.org”
      
      
         Grozījumi 9. SFPIK interpretācijā
      
      
         
            Iegulto atvasinājumu atkārtota novērtēšana
         
      
      Grozīts 7. punkts. Pievienots 7A. un 10. punkts.
      KOMISIJAS VIEDOKLIS
      
                  7
               
               
                  Uzņēmums novērtē, vai iegultais atvasinājums jāatdala no galvenā līguma un jāuzskaita kā atvasinājums, kad uzņēmums pirmoreiz kļūst par līgumslēdzēju pusi. Turpmāka atkārtota novērtēšana ir aizliegta, ja vien a) nerodas izmaiņas līguma noteikumos, kas būtiski maina tās naudas plūsmas, kas citādi būtu nepieciešamas saskaņā ar līgumu, vai b) nenotiek finanšu aktīva pārklasificēšana ārpus patiesās vērtības, izmantojot peļņu vai zaudējumus, kategorijas - šādos gadījumos atkārtota novērtēšana ir vajadzīga. Uzņēmums nosaka, vai naudas plūsmu izmaiņas ir būtiskas, ņemot vērā apmēru, kādā ir mainījušās prognozētās nākotnes naudas plūsmas saistībā ar iegulto atvasinājumu, galveno līgumu vai abiem, un vai izmaiņas ir būtiskas attiecībā pret iepriekš prognozētajām naudas plūsmām par līgumu.
               
            
                  7A
               
               
                  To, vai iegultais atvasinājums jāatdala no galvenā līguma un jāuzskaita kā atvasinājums, veicot finanšu aktīva pārklasifikāciju ārpus patiesās vērtības, izmantojot peļņu vai zaudējumus, kategorijas saskaņā ar 7. punktu, novērtē, ņemot vērā apstākļus vēlākajā no datumiem, kad:
                  
                              a)
                           
                           
                              uzņēmums pirmoreiz kļūst par līgumslēdzēju pusi; un
                           
                        
                              b)
                           
                           
                              notiek izmaiņas līguma noteikumos, kas būtiski maina naudas plūsmas, kas citādi būtu nepieciešamas saskaņā ar līgumu.
                           
                        Šajā novērtējumā netiek piemērots 39. SGS 11. c) punkts (t. i., hibrīda (saliktā) instrumenta līgums tiek novērtēts tā, it kā tas nebūtu bijis vērtēts patiesajā vērtībā, attiecinot patiesās vērtības izmaiņas uz peļņu vai zaudējumiem). Ja uzņēmums nevar veikt šādu novērtējumu, visu hibrīda (salikto) instrumentu līgumu kopumā turpina klasificēt kā tādu, kas novērtēts patiesajā vērtībā, izmantojot peļņu vai zaudējumus.
               
            SPĒKĀ STĀŠANĀS DATUMS UN PĀREJA
      
                  10
               
               
                  
                     Iegultie atvasinājumi (9. SFPIK un 39. SGS grozījumi), izdoti 2009. gada martā, grozīts 7. punkts, pievienots 7A. punkts. Uzņēmums piemēro šos grozījumus pārskata gadam, kas beidzas 2009. gada 30. jūnijā vai pēc tā.
               
            
         Grozījumi 39. Starptautiskajā grāmatvedības standartā
      
      
         
            Finanšu instrumenti: atzīšana un novērtēšana
         
      
      Grozīts 12. punkts. Pievienots 103J. punkts.
      IEGULTIE ATVASINĀJUMI
      
                  12
               
               
                  Ja saskaņā ar šo Standartu uzņēmumam iegultais atvasinājums jānodala no galvenā līguma, bet tas nevar atsevišķi novērtēt iegulto atvasinājumu iegādes brīdī vai finanšu pārskata perioda beigās, uzņēmums nosaka visu hibrīda (salikto) instrumenta līgumu kā novērtējamu patiesajā vērtībā, izmantojot peļņu vai zaudējumus. Tāpat, ja uzņēmums nevar atsevišķi novērtēt iegulto atvasinājumu, kas būtu jānodala, veicot hibrīda (salikto) instrumentu līgumu pārklasifikāciju ārpus patiesās vērtības, izmantojot peļņu vai zaudējumus, kategorijas, šāda pārklasifikācija ir aizliegta. Šādos apstākļos visu hibrīda (salikto) instrumentu līgumu kopā turpina klasificēt kā novērtējamu patiesā vērtībā, izmantojot peļņu vai zaudējumus.
               
            SPĒKĀ STĀŠANĀS DATUMS UN PĀREJA
      
                  103J
               
               
                  Uzņēmums piemēro Iegultie atvasinājumi (9. SFPIK un 39. SGS grozījumi) grozīto 12. punktu, kas izdots 2009. gada martā, pārskata gados, kas beidzas 2009. gada 30. jūnijā vai pēc tā.